Ontmoet vir Herman Beukes, die talentvolle skrywer van die misdaadverhale Meisie van Mont Blanc en Dag van Wraak wat deur Kwarts Publishers uitgegee is. Ons het bietjie meer oor hom en sy liefde vir skryf gaan uitvind.
Ek wou al van my skooldae af skryf, maar het nie werklik geweet hoe om te werk te gaan nie. Dit het vir my ŉ werklikheid geword toe Leon Meyer en ek met die Babylon-reeks begin het. Ek het net daarna my eerste Afrikaanse verhaal geskryf.
Die storie is amper soos ŉ film wat in my kop afspeel. Sodra ek by my rekenaar gaan sit en begin skryf kom die woorde. Ek skryf wat ek sien soos die karakters met mekaar praat en hulle ding doen. Ek gaan selde terug om groot dele van die storie oor te skryf. Ek sal korreksies hier en daar maak om dinge duideliker te maak, maar die storie vloei by homself.
Hang af hoe koud die winter is! Dan hiberneer ek liewer. Gewoonlik skryf ek so vyf tot sewe maande aan ŉ boek as ek braaf genoeg is om dit deur die winter vol te hou, soos hierdie jaar toe ek Bloedspoor geskryf het.
Meestal uit die alledaagse dinge wat in die wêreld gebeur. Partykeer sal ek ŉ artikel lees in ŉ koerant of tydskrif wat my gedagtes op hol jaag. Ek begin dan skryf sodra ek ŉ beginpunt het vir die storie. Die res sorteer homself uit soos die storie ontvou.
Suid-Afrika. Dit bly maar my geboorteland en dit staan nie terug vir enige ander plek op aarde wat natuurskoon betref nie.
Dit is moeilik. Ek sou sê dit is iemand wat dit kan regkry om sy lesers keer op keer te boei met sy stories sodat hulle nooit genoeg kan kry om dit te lees nie.
Tussen die taalversorging en die uitgewer maak dit jou boek iets besonders waarop jy trots kan wees. Sonder hulle harde werk is dit net ŉ dooie ding. Hulle gee mening en kleur aan jou werk.
Vir meer inligting oor Herman se boeke, of waar om dit in die hande te kry, besoek sy webtuiste: www.beukesbooks.com